Næste dag fortsatte stormen, og tilbagetrækningen blev mere og mere uorganiseret. De fleste kom frem til den svenske grænse og slog lejr ved elven Enan. Et stort antal soldater frøs ihjel, hestene faldt om og al udrustning måtte efterlades på fjeldet. Stormen fortsatte tredje dag. På denne dag, den [[14. januar]], tog de første tropper med Armfeldt i spidsen ned til Handöl, men de fleste af de overlevende ankom til Handöl den 15. og 16. januar. Tilbage på fjeldet lå omkring 3.000 mænd, som var frosset ihjel. På den videre færd ned til [[Duved]] i Åre, hvor der var gjort i stand til indkvartering for soldatene, døde omkring 700 mand. Af de omkring 2100 overlevende blev ca. 600 invalide resten af deres liv.
Historie